Case ID: 1059897
Sentence 0: İşin halları: Məhkəmənin hökmünə əsasən, Məhkum xx xxxx 2018-ci il tarixdə saat 06:30radələrində idarə etdiyi texniki cəhətdən saz vəziyyətdə olan **-JR-*** dövlət qeydiyyat nişanlı “HOWO” markalı yük avtomobili ilə Sabunçu rayonu, ZabratMaştağa yolu ilə Maştağa qəsəbəsi istiqamətində hərəkətdə olarkən Maştağa Olimpiya Kompleksinin qarşısındakı yol ayrıcında svetoforun qadağanedici siqnalı verildikdə nəqliyyat vasitəsini stop-xətt qarşısında dayandırmalı olduğu halda, həmçinin avtomobili yaşayış məntəqəsində maksimum icazə verilən 60 km\saatdan yüksək sürətlə idarə etməməli olduğu halda, cinayətkarcasına etinasızlıq nəticəsində, yəni öz əməlinin ictimai təhlükəli nəticələr verə biləcəyi imkanını lazımı diqqət və ehtiyatlılıq göstərərək qabaqcadan görməli olduğu halda və görə biləcəyi halda onları görməyərək, nəqliyyat vasitəsini 65 km\saat sürətlə idarə etməklə svetoforun qadağanedici siqnalında yol ayrıcına daxil olaraq "Yol hərəkəti haqqında" Azərbaycan Respublikası Qanunun 60-cı maddəsinin 2-ci hissəsinin və 50-ci maddəsinin 2-ci hissəsinin 1-ci bəndinin tələblərini pozaraq, svetoforun yaşıl işığında Ramana qəsəbəsi istiqamətindən yol ayrıcına daxil olan Zərərçəkmiş şəxs1 tərəfindən idarə olunan **-DA-*** dövlət nömrə nişanlı "Mercedes-Benz C240" markalı avtomobilin sol yan tərəfi ilə hadisənin qarşısını almağa texniki imkanı olmasına baxmayaraq toqquşmuş, nəticədə sürücü Zərərçəkmiş şəxs1 kəllə və üz skelet sümüklərinin sınıqları ilə əlaqədar baş beyinin ağır dərəcəli əzilməsi, iki tərəfli hemopnevmotoraksa (döş qəfəsinə qan və havanın yığılması) səbəb olan hər iki ağ ciyər toxumasının əzilməsi və sol tərəfli İİİ qabırğanın yerini dəyişən, İ, İİ, V, Vİ, Vİİ, Vİİİ qabırğaların yerini dəyişməyən qapalı sınıqları sol təpə-ənsə, sol gözyuvasıaltı, sol almacıq nahiyələrinin əzilmiş yaraları ilə nəticələnən, dərəcəsinə görə ümumilikdə həyat üçün təhlükəli olan sağlamlığa ağır zərərvurmaya aid xəsarətlər almış, **-DA-*** dövlət nömrə nişanlı "Mercedes-Benz C240" markalı avtomobil zədələndiyindən Zərərçəkmiş şəxs1 5310 manat, **-JR-*** dövlət qeydiyyat nişanlı "HOWO" markalı yük avtomobili zədələndiyindən Zərərçəkmiş şəxs2 1040 manat maddi ziyan dəymişdir.